Iepirkuma ID Nr.DE 2022/15

Nolikuma **2.** **pielikums**

**TEHNISKĀ SPECIFIKĀCIJA**

***(******tai skaitā projektēšanas un autoruzraudzības uzdevums)***

**Iepirkumam**

**“****Būvprojekta izstrāde un autoruzraudzības nodrošināšana siltumtrases Viestura iela – Dzirnavu iela savienojošā posma izbūvei ”**

**identifikācijas Nr. DE 2022/15**

1. **Projektēšanas uzdevums**

|  |  |  |
| --- | --- | --- |
| 1 | Objekts, objekta adrese | Siltumtrases savienojošais posms starp Viestura ielu un Dzirnavu ielu Dobelē, Dobeles novadā. |
| 2 | Pakalpojums – būvprojekta izstrāde un autoruzraudzības veikšana | Izpildītājam jānodrošina būvprojekta izstrāde siltumtrases izbbūvei, ievērojot Būvniecības likuma, Ministru kabineta (turpmāk – MK) 19.08.2014. noteikumus Nr. 500 “Vispārīgie būvnoteikumi”, MK 30.09.2014. noteikumiem Nr. 574 “Inženiertīklu izvietojums” MK 09.05.2017. noteikumiem Nr. 253 “Atsevišķu inženierbūvju būvnoteikumi”, Latvijas būvnormatīvu, Latvijas valsts standartu, Pasūtītāja Tehnisko noteikumu prasības u.c. attiecināmajiem noteikumiem, kas attiecās uz projekta īstenošanu.  Ir jāveic esošās situācijas apsekošana un izvērtēšana.  Būvprojekta izstrāde - **4 (četri) mēneši no līguma noslēgšanas dienas.** |
| 3 | Tehniskie noteikumi  *(pieejami būvniecības informācijas sistēmā (BIS))* | Pieprasa Izpildītājs būvniecības informācijas sistēmā (BIS), iekļaujot visus uz projektu attiecināmos Tehnisko noteikumu izsniedzējus. |
| 4 | Inženiertopogrāfiskais plāns un ģeotehniskā izpēte | Ja nepieciešams, tad nodrošina Izpildītājs. |
| 5 | Būvprojekta minimālā sastāvā izstrāde | Topogrāfiskais plāns;  Ģeodēziskās izpētes slēdziens (ja tāds nepieciešams);  Paskaidrojuma raksts;  Ģenerālplāns atbilstošā mērogā.  u.c. attiecināmās būvprojekta minimālā sastāva daļas. |
| 6 | Projektēšanas darba sanāksmes | Projektēšanas darbu gaitā Izpildītājam jāorganizē projektēšanas sanāksmes ar Pasūtītāju. Projektēšanas darba sanāksmēs Izpildītājs ziņo par darba progresu, izklāsta un saskaņo ar Pasūtītāju veiktos darbus. Izklāsta neskaidros jautājumus un informē Pasūtītāju par turpmākajām darbībām un iesniedz Pasūtītājam izskatīšanai un saskaņošanai izstrādātos Būvprojekta materiālus. Pasūtītājs sniedz saskaņojumu vai akceptu 3 (trīs) darba dienu laikā. |
| 7 | Būvniecības ieceres dokumentācijas izstrāde | 1. Veikt būvniecības ieceres dokumentācijas izstrādi uz aktuāla topogrāfiskā plāna nepieciešamajā apjomā. 2. Saņemt Būvvaldē būvatļauju ar projektēšanas nosacījumiem vai būvniecības ieceres akceptu. Izstrādājot būvniecības ieceres dokumentāciju, ņemt vērā tehniskajos noteikumos minētos nosacījumus. 3. Būvniecības ieceres dokumentācijas sastāvā jābūt visām sadaļām, lai pilnībā realizētu inženiertīklu (siltumtrases) būvniecības darbus atbilstoši Vispārīgiem būvnoteikumiem un citiem normatīviem aktiem. |
| 8 | Būvprojekta saskaņošana | Pirms Būvprojekta minimālajā sastāvā iesniegšanas Būvvaldē būvatļaujas saņemšanai, Izpildītājam jānodrošina tā saskaņošana ar Pasūtītāju un trešajām personām, kuru īpašuma vai lietošanas tiesības tiek skartas. Tas ir jāsaskaņo ar Pasūtītāju un jāiesniedz Pasūtītājam 1 (vienā) eksemplārā. Būvprojekts jāsaskaņo ar visām institūcijām un personām, kuras ir noteikusi Būvvalde. |
| 9 | Paredzamā Būvprojekta realizācija | 2023. gads. |
| 10 | Autoruzraudzība | Izpildītājam jānodrošina autoruzraudzības darbi visā būvniecības laikā līdz objekta nodošanai ekspluatācijā. |
| 11 | Būvprojekta dokumentācija jāsagatavo un jāiesniedz Pasūtītājam | 1. Izpildītājs būvprojektu Būvvaldei iesniedz būvniecības informācijas sistēmā (BIS) atbilstoši Ministru kabineta 2018. gada 28. augusta noteikumos Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” noteiktajām prasībām. Izpildītājam BIS vidē Pasūtītājs izsniegs pilnvarojumu visu dokumentu sagatavošanai, bet visus Izpildītāja sagatavotos iesniegumus Būvvaldei izskatīs un parakstīs Pasūtītājs. 2. Papildus Izpildītājs sagatavo un Pasūtītājam iesniedz būvniecības ieceres dokumentāciju 2 (divus) eksemplāros papīra formātā un 1 (vienā) eksemplārā elektroniskā formā datu nesējā (rasējumi *dwg* un *pdf* formātā, teksta dokumenti *pdf* formātā, darbu apjomi *xls* formātā). 3. Projektētājs izstrādā un Pasūtītājam iesniedz būvniecības ieceres tāmi 1 (vienā) eksemplārā papīra formā un 1 (vienā) eksemplārā datu nesējā (\*.xls formātā) atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.   Būvniecības ieceres dokumentācijai elektroniskā formātā jābūt identiskam ar papīra formātā sagatavoto. |

**Īpašas prasības:**

1. Būvprojekta risinājumiem jāgarantē inženiertīklu un tās atsevišķu elementu stiprība, stingrība, noturība, darba un vides aizsardzība kā būvniecības, tā arī ekspluatācijas laikā.
2. Paredzēt izmantot tikai Eiropas Savienībā un Latvijas Republikā sertificētus materiālus un izstrādājumus.
3. Izstrādājot projektu:
   1. siltumtrases šķērsojums pār Bērzes upi paredzams izmantojot jau esošo tilta konstrukciju - siltumtrase stiprinās pie tilta apakšas, izvērtējot tilta nestspēju un iespējamās stiprinājuma vietas.
   2. Ievērot 1.pielikuma (Siltumtrases paredzamais aptuvenais novietojums topogrāfiskajā kartē) vēlamo siltumtrases izvietojumu.
   3. Siltumtrases nosacītajam diametram ir jānodrošina patērētāju maksimālā siltumslodze Bērzes labā krasta centralizētās siltumapgādes patērētājiem.
   4. Izvēlēties risinājumu siltumtrases novietojumam, lai pēc iespējas mazāk iejauktos jau esošajās ceļu un ietvju konstrukcijās, kā arī maksimāli samazinātu darba apjomu un izmaksas būvdarbu vietas labiekārtošanai pēc siltumtrases izbūves.
   5. Izmantot rūpnieciski izolētas centralizētās siltumapgādes cauruļvadus un to elementus:
      1. ražotāja ekspluatācijas laiks ne mazāks pa 25 gadi;
      2. darba spiediens līdz 16 bar;
      3. darba temperatūra līdz 120 °C;
      4. Izolācijas sērijas izvēli saskaņot ar Pasūtītāju, bet ne mazāku kā 2.sēriju pazemes posmos un 3.sēriju virszemes posmos;
4. Ja Tehnisko vai īpašo noteikumu prasības nav izpildāmas, vai tās būtiski sadārdzina projekta realizācijas izmaksas, vai nav iespējams ievērot Latvijas būvnormatīvu prasības, projektētāja pienākums ir, neprasot papildus atlīdzību, atkāpes savlaicīgi projektēšanas laikā saskaņot ar atbildīgajām pašvaldības iestādēm. Atzīmes par saskaņošanu izdara uz ģenerālplāna lapas.
5. Būvprojekta sastāvā jāietver detalizētie rasējumi, kas nepieciešami būvprojekta atsevišķo daļu un elementu īstenošanai.
6. Izpildītāja uzdevums ir nodrošināt pēc vienošanās ar Pasūtītāju, komunikāciju turētājiem projektēšanas sapulču organizēšanu, vadīšanu un protokolēšanu.
7. Pasūtītājs galīgi akceptē projektu un veic galīgo norēķinu pēc Būvprojekta akcepta Dobeles novada pašvaldības Būvvaldē.
8. Būvdarbu apjomos, norādot materiālus, iekārtas, tehnisko aprīkojumu, nepieciešams to tehniskā apraksta apkopojums.. Ja, norādot materiālu, iekārtu, tehnisko aprīkojumu, tiek lietota atsauce “ekvivalents”, tad jānorāda kritēriji (parametri), pēc kuriem tiek vērtēta ekvivalence.
9. **AUTORUZRAUDZĪBAS UZDEVUMS**

**Veicamie darbi:**

Autoruzraudzības pakalpojuma sniegšana būvdarbu veikšanai būvprojekta **“Siltumtrases savienojošais posms starp Viestura ielu un Dzirnavu ielu Dobelē, Dobeles novadā.”**, atbilstoši MK 19.08.2014. Nr. 500 “Vispārīgie būvnoteikumi” un iepirkuma “”, identifikācijas Nr. DNP 2021/23K nosacījumiem un iesniegtajam piedāvājumam.

**Mērķis:**

Nodrošināt būvprojekta **“Siltumtrases savienojošais posms starp Viestura ielu un Dzirnavu ielu Dobelē, Dobeles novadā.”** autora tiesības, īstenot būvprojekta autentisku realizāciju dabā, nepieļaut būvniecības dalībnieku patvaļīgas atkāpes no akceptētā būvprojekta, kā arī saistošo normatīvo aktu un standartu pārkāpumus būvdarbu gaitā.

**Darbi:**

1. Autoruzraugam jānodrošina Pasūtītāja interešu pārstāvību būvdarbu veikšanas procesā saskaņā ar noslēgto Būvdarbu līgumu un būvdarbu iepirkuma Nolikuma prasībām.
2. Autoruzraugam jānodrošina Objekta būvniecības autoruzraudzība atbilstoši Būvniecības likuma, MK 19.08.2014. noteikumu Nr. 500 “Vispārīgie būvnoteikumi” un citu saistošo normatīvo aktu prasībām, jākontrolē, jāuzrauga būvniecības process.
3. Laikus jāpārbauda objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem. Konstrukcijas, tehnoloģiskās un citas iekārtas, būvizstrādājumi un materiāli ir uzskatāmi par pilnvērtīgiem aizstājējiem būvprojektā paredzētajiem, ja to izmantošana ir iepriekš rakstiski pamatota un saskaņota ar Autoruzraugu, Būvuzraugu un Pasūtītāju.
4. Jāizvērtē un jāsaskaņo izmaiņas, kas attiecas uz palīgdarbiem, papildus darbiem un izslēgtiem darbiem esošā Būvdarbu līguma cenas ietvaros, kas neizmaina Būvdarbu līguma darbus un nepasliktina rezultātu, un kuru izmaksas kopsumma nepārsniedz tāmē norādīto kopējo summu, pirms iesniegšanas Būvuzraugam un Pasūtītājam uz saskaņošanu. Informācijā Pasūtītājam norādīt izmaiņu cēloņus, izmaiņu būtību, konkrētās pozīcijas un to izmaksas, ietekmi uz būvdarbu laika grafiku. Minētā informācija Pasūtītājam iesniedzama pēc saskaņošanas ar Būvuzņēmēju un Būvuzraugu.
5. Jānodrošina Autoruzraugu klātbūtni objektā vismaz 2 (divas) reizes mēnesī, kā arī būvdarbu uzraudzību jāveic, kad vien norit būvdarbi, arī ārpus normālā darba laika un brīvdienās.
6. Būvsapulču laikā jāiepazīstina Pasūtītājs ar autoruzraudzības žurnālā veiktiem ierakstiem.
7. Autoruzraugs ir atbildīgs par Pasūtītājam vai Būvuzņēmējam nodarītajiem zaudējumiem, kas radušies Autoruzrauga bezdarbības vai vainas dēļ.
8. Jāpārbauda, vai Būvobjektā ir atbilstoša būvprojekta un būvdarbu izpildes dokumentācija.
9. Autoruzraugam jāapseko Būvobjekts un atkāpes no Tehniskā projekta vai tehnoloģiskajiem procesiem jāieraksta noteikta parauga autoruzraudzības žurnālā.
10. Jāiesniedz Pasūtītājam, būvvaldei vai Valsts darba inspekcijai motivēts rakstisks pieprasījums pārtraukt būvdarbus, ja konstatētas patvaļīgas atkāpes no būvprojekta un netiek ievērotas Latvijas būvnormatīvu vai darba aizsardzības normatīvo aktu prasības.
11. Autoruzraudzības žurnāls jāreģistrē būvvaldē, kura izsniedz būvatļauju.
12. Pēc objekta nodošanas ekspluatācijā autoruzraudzības žurnālu kopā ar būvdarbu izpildes dokumentāciju jānodod Pasūtītājam glabāšanai.
13. Autoruzraugam jānodrošina fotofiksācija, kurās uzskatāmi redzami novērojumi, problēmas, fakti, situācijas vai jebkas cits, kas papildina vai izskaidro rakstīto.
14. Jāpiedalās komisijas darbā, pieņemot objektu ekspluatācijā.
15. Nekavējoties jābrīdina Pasūtītājs par problēmām vai neparedzētiem apstākļiem.

**Īpašas prasības:**

1. Autoruzraudzība veicama visu būvniecības laiku atbilstoši autoruzraudzības plānam, kontrolējot arī kvalitātes standartu nosacījumu izpildi un apsekojuma rezultātus ierakstot autoruzraudzības žurnālā līdz objekta nodošanai ekspluatācijā.
2. Autoruzraudzības laikā autoruzraudzības kārtībā bez papildus samaksas novēršamas konstatētās Būvprojekta dokumentācijas nepilnības un kļūdas un izstrādājami nepieciešamie papildus rasējumi.
3. Autoruzraudzības izmaksās jāparedz visi nepieciešamie līdzekļi, lai visu būvniecības laiku pēc nepieciešamības varētu nodrošināt autoruzraudzības darbu būvobjektā.
4. Autoruzraudzības izmaksas ir konstanta, nemainīga summa, tā ir neatkarīga no būvdarbu izmaksām.

**Pielikumi:**

1. Siltumtrases paredzamais aptuvenais novietojums topogrāfiskajā kartē

Pretendenta paraksttiesīgās personas vai pilnvarotās personas

*vārds, uzvārds* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ieņemamais amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*